פתן אלמוגי כחול מלאי

פתן אלמוגי כחול מלאי (שם מדעי: Calliophis bivirgatus) הוא מין של נחש ארסי ממשפחת הפתניים. מין זה חי לאורך דרום-מזרח אסיה באינדונזיה, מלזיה, ברוניי, סינגפור, תאילנד, קמבודיה ומיאנמר.

 מאפיינים 
זהו פתן בעל צבעי אזהרה עם ראש כתום, זנב כתום המזכיר בצבעו את הראש וגוף בעל קשקשים שחורים עם צידיים עם רצועות כחולות בהירות ומעט אדומות בקצה. אורך הנחש יכול להגיע ל-1.8 מטרים. הנחש בעל ראש קצר, עיניים שחורות ולשון ורודה מפוצלת לשניים.

נחש זה חולק את המראה הבולט שלו עם נחש ארסי נוסף החי באזור - קרייט אדום-ראש (Bungarus flaviceps). בנוסף הוא מושא לחקיינות בידי הזעמן Calamaria schlegeli, שאיננו ארסי וגם קטן בהרבה מהפתן.

הנחש מצוי בטבע ביערות גשם בגובה 100-1,000 מטרים, בקרבת פסולת העלים והצמחייה הקרקעית. טרפו העיקרי הוא נחשים אחרים שהוא הורג עם ארסו.

אם טורף מתקרב אליו הנחש יתחפר או יסתתר מתחת לעלים וישאיר את קצה זנבו זקור. הזנב מסיח את הטורף מהראש ואם הטורף יתפוס אותו, הראש האמיתי יכיש.

ארס הנחש מופק מבלוטות מיוחדות ארוכות ביותר מאחורי עיני הנחש. הם יכולים לגרום למוות במהירות ולפגיעה ברקמות ובשרירים. מרבית הפתניים מפיקים ארס נוירוטוקסין, אך לנחש זה הארס הוא פוספודיאסטראז מסוג ציטוטוקסין  שבעיקרו גורם לחסימה ונעילת שרירים, מה שגורם לכשל נשימתי ולהרס פעולות הלב. אין נוגדן לארס חזק זה, אך מפגשים אנושיים עימו נדירים.

מיון
מין זה כולל, נכון למאי 2025, 3 תת-מינים.
 סוג Calliophis
 מין פתן אלמוגי כחול מלאי (Calliophis bivirgatus)
 תת-מין Calliophis bivirgatus flaviceps - נפוץ באינדונזיה, קמבודיה, מלזיה, סינגפור, תאילנד ומיאנמר.
 תת-מין Calliophis bivirgatus bivirgatus - נפוץ באי ג'אווה באינדונזיה.
 תת-מין Calliophis bivirgatus tetrataenius - נפוץ באינדונזיה, ברוניי ומלזיה.

קישורים חיצוניים

 הערות שוליים 

קטגוריה:בעלי חיים שתוארו ב-1827
קטגוריה:טקסונים שתוארו בידי פרידריך בויה
קטגוריה:פתניים
קטגוריה:מלזיה: זוחלים
קטגוריה:אינדונזיה: זוחלים